Imaginur

Imaginur (digayakan sebagai IMAGINUR) ialah sebuah filem cinta–cereka sains Malaysia 2023 arahan Nik Amir Mustapha dengan skrip ditulis bersama oleh Nik Amir dan Redza Minhat. Dibintangi oleh Beto Kusyairy dan Diana Danielle, filem ini mula ditayangkan pada 23 Februari 2023.

Imaginur memenangi 7 dari 15 pencalonan di Festival Filem Malaysia ke-33 (termasuk Filem Terbaik).

Sinopsis
Mengisahkan tentang kisah cinta di antara jejaka bernama Zuhal bersama seorang gadis cantik bernama Nur yang sering muncul di dalam mimpi Zuhal.

Pada satu hari Zuhal terlibat dalam kemalangan sewaktu cuba mengejar wanita yang pernah dilihatnya di dalam mimpi. Usai sedar Zuhal berada di sebuah hospital di sisi bapanya yang menghidap sakit Alzheimer. Di situ dia telah diberi cadangan untuk bertemu dengan seorang pakar hipnosis untuk merawat masalah yang dialaminya.

Ketika ke pasar raya bersama bapanya untuk membeli barang, Zuhal terserempak bekas teman wanitanya yang kini menjadi tunangan orang.

Saat dia berkonfrontasi dengan bekas teman wanitanya, dalam dia tidak sedar bapanya telah hilang. Zuhal telah pulang ke rumah tanpa bapanya di sisi sehinggalah disedarkan oleh adiknya iaitu Isma.

Menyedari hidupnya makin kusut dengan situasi yang berlaku, Zuhal nekad bertemu pakar hipnosis di sebuah pusat bernama Hypnotica milik Dr Ramli.

Selepas bertemu Dr Ramli, Zuhal seakan tidak percaya dengan penerangan Dr Ramli yang agak mengelirukan dan dia rasa seperti telah ditipu oleh 'penipu'. Namun dia tetap meneruskan sesi itu selepas terjumpa kelibat Nur di sana. 

Adakah Nur sebenarnya wujud atau hanya imaginasi Zuhal semata-mata yang larut dalam sesi terapi bersama Dr Ramli?Imaginur Myinfotaip (4 Mac 2023). Dicapai pada 4 Mac 2023.

 Barisan pelakon 
 Beto Kusyairy sebagai Zuhal
 Diana Danielle sebagai Nur
 Afdlin Shauki sebagai Dr Ramli
 Nadiya Nisaa sebagai Isma
 Mior Hashim Manap sebagai Bapa Zuhal
 Fatimah Abu Bakar sebagai Wanita Tua
 Rahim Razali sebagai Lelaki Tua
 Ruzana Ibrahim sebagai Yazmin
 Pekin Ibrahim sebagai Haikal
 Takahara Suiko sebagai Yumi
 Anas Ridzuan sebagai Mat Kritik
 Firdaus Karim sebagai Pegawai stesen

 Penerbitan 
Penggambaran mula dijalankan pada Februari 2020, tetapi ditunda berikutan pandemik COVID-19 yang baru melanda; sesi penggambaran dijalankan semula pada hujung tahun. Pada awalnya penggambaran utama filem ini hendak dilakukan di Jepun, tetapi kawalan pergerakan dalam negara Malaysia memaksa lokasi dipindahkan ke Perlis.

Keluaran
Imaginur telah disenarai pendek dalam bahagian pertandingan Festival Filem Asia New York (NYAFF) di Amerika Syarikat dan mengadakan tayangan perdana di peringkat antarabangsa pada 23 Julai 2022.

Filem ini ditayangkan serentak bersama-sama Didi & Friends The Movie pada 23 Februari 2023.

Runut bunyi
Lagu OST untuk filem ini ialah "Hasrat" oleh Amir Jahari. Hasrat mendapat pencapaian menerusi Anugerah Juara Lagu ke-38 sebagai juara pada Mac 2024 dan Lagu Tema Terbaik di Festival Filem Malaysia ke-33 pada Disember 2024.

Anugerah dan pencalonan
 Anugerah Kategori Penerima KeputusanFestival Filem Malaysia ke-33Filem Terbaik Hafiz Chin, Redza Minhat, Nik Amir Mustapha, Nik Mustapha, Nandita SolomonPengarah TerbaikNik Amir MustaphaPelakon Lelaki TerbaikBeto KusyairyCerita Asal TerbaikNik Amir Mustapha & Redza MinhatPenyunting TerbaikJohan Arif MazlanLagu Tema TerbaikAmir JahariPenataan Seni TerbaikRabbani SujakPelakon Wanita TerbaikDiana Danielle Pelakon Pembantu Wanita TerbaikNadiya NisaaLakon Layar TerbaikNik Amir Mustapha & Redza MinhatPelakon Wanita HarapanTakahara SuikoSinematografi TerbaikIdham Mad DinSkor Muzik Asal TerbaikTeoh Eng HooiPenataan Bunyi TerbaikMohsin OthmanPoster TerbaikHafiz Chin, Redza Minhat, Nik Amir Mustapha, Nik Mustapha, Nandita Solomon

 Rujukan 

 Pautan luar 


Kategori:Filem 2023
Kategori:Filem Malaysia tahun 2023
Kategori:Filem bahasa Melayu
Kategori:Filem cereka sains Malaysia
Kategori:Filem cinta Malaysia
Kategori:Filem arahan Nik Amir Mustapha